มีอาการชาที่ปลายนิ้วชี้นิ้วเดียวมา 1 วันแล้วครับ มีสาเหตุจากอะไรบ้างครับ มีวิธีแก้ไขหรือรักษาไหมครับ
สวัสดีค่ะ หากอาการชาที่นิ้วชี้ เพิ่งเป็นมาเพียง 1 วัน แนะนำควรสังเกตอาการไปก่อน อาจเกิดจากการที่เราใช้นิ้วในการทำงานมากไปก็ได้ แต่หากอาการเกิดขึ้นต่อเนื่อง อาจเกิดจากเส้นประสาทที่อยู่บริเวณนิ้วหรือมือเกิดการทำงานผิดปกติ โดยมีสาเหตุจาก- เส้นประสาทเรเดียลที่ข้อมือถูกกดทับหรือบีบรัด (Carpal Tunnel Syndrome) จากพังผืดที่เกิดขึ้นที่บริเวณข้อมือ แต่มักจะทำให้เกิดอาการชาที่นิ้วหัวแม่มือ นิ้วชี้ และนิ้วกลาง- มีซีสต์ที่ข้อมือ ทำให้เส้นประสาทที่ข้อมือถูกกดทับ- เคยมีกระดูกบริเวณข้อมือหรือนิ้วมือหักมาก่อน- โรคเบาหวาน จะทำให้เกิดเส้นประสาทเกิดความเสียหายโดยเฉพาะบริเวณมือและเท้า ทำให้มักมีอาการชาปลายนิ้วมือ รวมถึงนิ้วเท้าด้วย มักเป็นหลายๆ นิ้ว- โรคเรย์นอด (Raynaud’s Disease) เป็นโรคของหลอดเลือดแดงเล็กที่อยู่ในนิ้วเกิดการหดตัวอย่างรวดเร็ว ทำให้เลือดไม่ไปเลี้ยงปลายนิ้ว จึงเกิดอาการชาได้ แต่มักเป็นหลายๆ นิ้ว- การดื่มแอลกอฮอล์มากไป ทำให้ปลายประสาทเสื่อมได้- ผลข้างเคียงจากการใช้ยาบางชนิด เช่น การทำเคมีบำบัด- ขาดวิตามิน B-12เป็นต้นดังนั้น หากอาการเป็นมาเพียง 1 วัน ก็ควรสังเกตอาการไปก่อน ในเบื้องต้น ควรงดการใช้นิ้วทำงานต่างๆ มากไป งดการดื่มแอลกอฮอล์ และสูบบุหรี่ หากอาการชา ยังคงเป็นต่อเนื่องหลายวันหรือเป็นๆ หายๆ หลายสัปดาห์ ก็ควรไปพบอายุรแพทย์เพื่อตรวจหาสาเหตุค่ะ